sagorsarker/bangla-wikipedia huggingface dataset:
সাহেরখালী ইউনিয়ন

সাহেরখালী বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
সাহেরখালী ইউনিয়নের আয়তন ১৫,৮১৪ একর (৬৪ বর্গ কিলোমিটার)।
২০১১ সালের আদমশুমারি অনুযায়ী সাহেরখালী ইউনিয়নের মোট জনসংখ্যা ১৬,৯১২ জন। এর মধ্যে পুরুষ ৭,৫৭৬ জন এবং মহিলা ৯,৩৩৬ জন। মোট পরিবার ৩,০৪৬টি।
মীরসরাই উপজেলার দক্ষিণ-পশ্চিমাংশে সাহেরখালী ইউনিয়নের অবস্থান। মীরসরাই উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের উত্তরে ইছাখালী ইউনিয়ন, মীরসরাই পৌরসভা ও মায়ানী ইউনিয়ন; পূর্বে ইছাখালী ইউনিয়ন, মায়ানী ইউনিয়ন ও হাইতকান্দি ইউনিয়ন; দক্ষিণে সীতাকুণ্ড উপজেলার সৈয়দপুর ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার উড়িরচর ইউনিয়ন, নোয়াখালী জেলার কোম্পানীগঞ্জ উপজেলার চর ফকিরা ইউনিয়ন, ফেনী নদী ও ফেনী জেলার সোনাগাজী উপজেলার সোনাগাজী ইউনিয়ন অবস্থিত।
সাহেরখালী ইউনিয়ন মীরসরাই উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হলো:
২০১১ সালের আদমশুমারি অনুযায়ী সাহেরখালী ইউনিয়নের সাক্ষরতার হার ৫৪.৩%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৯টি প্রাথমিক বিদ্যালয় ও ১টি কিন্ডারগার্টেন রয়েছে।
সাহেরখালী ইউনিয়নে যোগাযোগের প্রধান সড়ক মীরসরাই-সাহেরখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
সাহেরখালী ইউনিয়নে ২০টি মসজিদ, ৮টি ঈদগাহ ও ২টি মন্দির রয়েছে।
সাহেরখালী ইউনিয়নের উপর দিয়ে প্রবাহিত হচ্ছে অংশ নদী, সাহেরখালী খাল, ডোমখালী খাল, মোল্লাপাড়া খাল, আনন্দ বাজার খাল এবং ডোমখালী সমিতির বাজার খাল।
সাহেরখালী ইউনিয়নের প্রধান প্রধান হাট/বাজারগুলো হল সাহেরখালী ভোরের বাজার, আনন্দবাজার, গজারিয়া বাজার, ডোমখালী সমিতির বাজার, খেয়ার হাট এবং ভূঁইয়ার হাট।
সাহেরখালী ইউনিয়নের দর্শনীয় স্থানগুলোর মধ্যে রয়েছে:
ওয়াহেদপুর ইউনিয়ন

ওয়াহেদপুর বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
ওয়াহেদপুর ইউনিয়নের আয়তন ৪,৬৮২ একর (১৮.৯৫ বর্গ কিলোমিটার)।
২০১১ সালের আদমশুমারি অনুযায়ী ওয়াহেদপুর ইউনিয়নের মোট জনসংখ্যা ২৪,৯৮১ জন। এর মধ্যে পুরুষ ১১,৮৫০ জন এবং মহিলা ১৩,১৩১ জন। মোট পরিবার ৪,৭৫২টি।
মীরসরাই উপজেলার দক্ষিণাংশে ওয়াহেদপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে ফটিকছড়ি উপজেলা, উত্তরে খৈয়াছড়া ইউনিয়ন, পশ্চিমে হাইতকান্দি ইউনিয়ন এবং দক্ষিণে সীতাকুণ্ড উপজেলার বারৈয়াঢালা ইউনিয়ন অবস্থিত।
ওয়াহেদপুর ইউনিয়ন মীরসরাই উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি "ওয়াহেদপুর", "গাছবাড়িয়া", "মাইজগাঁও", "খাজুরিয়া", "ছোট কমলদহ", "সাতবাড়িয়া", "বড় কমলদহ" এ ৭টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ওয়াহেদপুর ইউনিয়নের সাক্ষরতার হার ৬০%। এ ইউনিয়নে ১টি কলেজ, ৩টি মাধ্যমিক বিদ্যালয়, ৩টি মাদ্রাসা ও ১৫টি প্রাথমিক বিদ্যালয় রয়েছে।
ওয়াহেদপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে এ ইউনিয়নে যোগাযোগ করা যায়।
ওয়াহেদপুর ইউনিয়নে ৪০টি মসজিদ, ২টি ঈদগাহ ও ৮টি মন্দির রয়েছে।
ওয়াহেদপুর ইউনিয়নের প্রধান প্রধান হাট/বাজারগুলো হল বড় দারোগার হাট (আংশিক), ছোট কমলদহ বাজার, কানুনগোর হাট, সরকার হাট এবং হাদি ফকির হাট।
জোরারগঞ্জ ইউনিয়ন

জোরারগঞ্জ বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
জোরারগঞ্জ ইউনিয়নের আয়তন ৫,৫১৭ একর (২২.৩৩ বর্গ কিলোমিটার)।
২০১১ সালের আদমশুমারি অনুযায়ী জোরারগঞ্জ ইউনিয়নের মোট জনসংখ্যা ৩৬,১৮২ জন। এর মধ্যে পুরুষ ১৭,৮২৯ জন এবং মহিলা ১৮,৩৫৩ জন। মোট পরিবার ৪,৭৫২টি।
মীরসরাই উপজেলার উত্তরাংশে জোরারগঞ্জ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে করেরহাট ইউনিয়ন, উত্তরে বারইয়ারহাট পৌরসভা, পশ্চিমে ওসমানপুর ইউনিয়ন এবং দক্ষিণে কাটাছড়া ইউনিয়ন ও দুর্গাপুর ইউনিয়ন অবস্থিত।
জোরারগঞ্জ ইউনিয়ন মীরসরাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ১১টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী জোরারগঞ্জ ইউনিয়নের সাক্ষরতার হার ৬১.৪%। এ ইউনিয়নে ১টি ইঞ্জিনিয়ারিং কলেজ, ২টি মাদ্রাসা, ৩টি মাধ্যমিক বিদ্যালয়, ১০টি প্রাথমিক বিদ্যালয় রয়েছে।
মাদ্রাসা
প্রাথমিক বিদ্যালয়
জোরারগঞ্জ ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে যোগাযোগ ব্যবস্থা রয়েছে। এছাড়া রয়েছে ঢাকা-চট্টগ্রাম রেলপথ (মুহুরীগঞ্জ স্টেশন)।
জোরারগঞ্জ ইউনিয়নের প্রধান প্রধান হাট/বাজারগুলো হল:
বেতাগী

বেতাগী বাংলাদেশের দক্ষিণাঞ্চলের বরিশাল বিভাগে অবস্থিত একটি শহর। প্রশাসনিকভাবে শহরটি বেতাগী উপজেলার সদর। শহরটি বরগুনা জেলার সবচেয়ে বড় এবং বেতাগী উপজেলার সবচেয়ে বড় এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং পটুয়াখালী বিমানবন্দর।বিভাগীয় শহর বরিশাল থেকে ৪৯.৩ কি.মি. এবং জেলা শহর বরগুনা থেকে ৪০ কি.মি. দূরত্বে বেতাগী শহর অবস্থিত।
বেতাগী শহরের মোট জনসংখ্যা ১২,৭৮৬ জন যার মধ্যে ৬,৪০৭ জন পুরুষ এবং ৬,৩৭৯ জন নারী। এ শহরের পুরুষ এবং নারী অনুপাত ১০১:১০০।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৪১ মিটার।
১৯৯৯ সালে বেতাগী উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বেতাগী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত । ৭.৭২ বর্গ কি.মি. আয়তনের বেতাগী শহরের ৪.১০ বর্গ কি.মি. এলাকা বেতাগী পৌরসভা দ্বারা পরিচালিত হয়।
বেতাগী শহরের স্বাক্ষরতার হার হলো শতকরা ৭১.৯ ভাগ।
চন্দ্রঘোনা

চন্দ্রঘোনা বাংলাদেশের চট্টগ্রাম বিভাগের কর্ণফুলী নদীর তীরে অবস্থিত একটি শহর।
শহরটি চট্টগ্রাম শহর থেকে ৪৮ কিলোমিটার দূরে কাপ্তাই উপজেলা এবং রাঙ্গুনিয়ার মধ্যবর্তী কাপ্তাই সড়কে অবস্থিত। এটি বহদ্দারহাট বাস স্টেশন থেকে । বাংলাদেশী ফসলের একটি বৃহত্তর ক্ষেত্র "গুমাই বিল" এখানে রয়েছে।
এখানের প্রতিনিধিত্ব করা সংস্কৃতিতে চাকমা এবং মারমা লোকদের অন্তর্ভুক্তি রয়েছে । এই অঞ্চলে ঐতিহাসিক বৌদ্ধ মন্দির রয়েছে। চন্দ্রোঘোনা নেলসন বারোইয়ের জন্মস্থান।
দক্ষিণ এশিয়ার বৃহত কাগজ কল, কর্ণফুলী পেপার মিলস লিমিটেড, এখানে কর্ণফুলির নদীর তীরে অবস্থিত। এটি ছিল তৎকালীন পূর্ব পাকিস্তানে, কারখানা আইনের আওতায় নিবন্ধিত প্রথম কাগজ উৎপাদনের শিল্প সংস্থা। প্রতিষ্ঠার সময়, এটি ছিল এশিয়ার বৃহত্তম কাগজ কল, যেখানে ৩,০০০-এরও বেশি শ্রমিক কাজ করত। শহরে একটি কৃত্রিম রেশম কারখানাও রয়েছে।
খ্রিস্টান হাসপাতাল এখানে অবস্থিত।
মীরসরাই

মীরসরাই বা মিরসরাই বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি মীরসরাই উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মীরসরাই উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫১.৬ কি.মি. দূরত্বে মীরসরাই শহর অবস্থিত।
বাংলাদেশ আদমশুমারী ২০১১ অনুযায়ী মীরসরাই শহরের মোট জনসংখ্যা ১৯,৬০৪ জন যার মধ্যে ৯,৩৩৫ জন পুরুষ এবং ১০,২৬৯ জন নারী। এ শহরের পুরুষ এবং নারী অনুপাত ৯১। শহরে মোট খানা সংখ্যা বা পরিবার রয়েছে ৪২৩১টি।
শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে শহরটির গড় উচ্চতা ১২.১২ মিটার।
২০০১ সালে মীরসরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মীরসরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত । ১৫.৯৩ বর্গ কি.মি. আয়তনের মীরসরাই শহরের ১০.৫০ বর্গ কি.মি এলাকা মীরসরাই পৌরসভা দ্বারা পরিচালিত হয়।
মীরসরাই শহরের স্বাক্ষরতার হার হলো শতকরা ৫৮.১ ভাগ।
টেউটন জাতি

টেউটন জাতি ছিল একটি প্রাচীন জার্মানীয় জাতি। এরা আদিতে কিম্ব্রির উপদ্বীপে (বর্তমান জুটলান্ড উপদ্বীপে) বসবাস করত। বর্তমান উত্তর ডেনমার্কের টু (Thy) জেলাটির নাম এদের নাম থেকে এসেছে। ১২০ খ্রিস্টপূর্বাব্দ নাগাদ টেউটনেরা কিম্ব্রি জাতির লোকদের সাথে একত্রে দক্ষিণে যাত্রা শুরু করে। ১০৫ খ্রিস্টপূর্বাব্দের দিকে এরা আলাদা হয়ে যায়। টেউটনেরা তখন থেকে ১০২ খ্রিস্টাব্দ পর্যন্ত গল রাজ্যে বসবাস করে। ঐ বছর রোমান সেনানায়ক গাইয়ুস মারিয়ুস আকুয়াই সেক্সতিয়াই নামক স্থানে (বর্তমানে ফ্রান্সের এক্‌স-অঁ-প্রোভঁস শহর) তাদের নির্মূল করেন। বর্তমানে টেউটনীয় (ইংরেজি ভাষায় Teutonic "টিউটনিক্‌") শব্দটি জার্মানীয় (ইংরেজি ভাষায় Germanic "জ্যর্ম্যানিক্‌") শব্দের সমার্থক হিসেবে ব্যবহার করা হয়, যার অর্থ "জার্মান জাতি সম্বন্ধীয়"।
জার্মান ভাষায় জার্মান জাতিকে নির্দেশকারী "Deutsche" "ডয়চে" শব্দটি প্রাচীন জার্মান "theutches" শব্দ থেকে এসেছে বলে অনেকে মনে করেন; "theutches" দিয়ে টেউটন জাতিকে বোঝানো হত।
টিউটনরাই প্রথমে আধুনিক অর্থে 'রাষ্ট্র' শব্দটি ব্যবহার কারেন
রোমান সভ্যতার অনেক ঐতিহাসিক উপকরণ এই টিউটন জাতি যুদ্ধের মাধ্যমে ধ্বংস করে।
কিম্ব্রি জাতি

কিম্ব্রি জাতি ছিল একটি প্রাচীন জার্মানীয় জাতি। এরা টেউটনদের সাথে মিলে প্রথম জার্মানীয় জাতি হিসেবে রোমান সাম্রাজ্য আক্রমণ করে। তারা প্রথম ১১৩ খ্রিস্টপূর্বাব্দে নোরিকুম অঞ্চলে (বর্তমান দক্ষিণ অস্ট্রিয়া অঞ্চলে) রোমানদের সংস্পর্শে আসে। কিম্ব্রিরা বহু যুদ্ধে জয়লাভ করে এবং ইতালি ধ্বংসের পাঁয়তারা করছিল। রোমান সেনানায়ক গাইয়ুস মারিয়ুস ১০১ খ্রিস্টপূর্বাব্দে তাদেরকে বর্তমান ইতালির ভেরচেল্লি নামক স্থানে পরাজিত করেন। যুদ্ধে পরাজয়ের পর কিম্ব্রি মহিলারা দাসত্ব থেকে পরিত্রাণের জন্য নিজেদের শিশুদের হত্যা করে ও নিজেরাও আত্মহত্যা করে।
ইউলিয়ুস কাইসারের বিবরণ অনুযায়ী বেলজিয়ামের আউদাতিকি জাতির লোকেরা ছিল কিম্ব্রি ও টেউটন জাতির লোকদের বংশধর। রোমান ঐতিহাসিক কর্নেলিয়ুস তাকিতুস লিখে গেছেন যে কিম্ব্রি নামের এক স্বল্প জনবলসম্পন্ন কিন্তু বিখ্যাত এক জাতি সম্রাট আউগুস্তুসের দরবারে দূত পাঠিয়েছিল। রোমান ঐতিহাসিক প্লিনি-র মতে তারা কিম্ব্রির উপদ্বীপে বাস করত। বর্তমানে উপদ্বীপটি জুটলান্ড উপদ্বীপ নামে পরিচিত এবং ডেনমার্কের অংশ।
হোনশু

হোনশু (জাপানি ভাষায়: 本州 আক্ষরিক অর্থে "প্রধান রাজ্য") জাপানের চারটি প্রধান দ্বীপের মধ্যে বৃহত্তম। উত্তরে ৎসুগারু প্রণালী হোণ্শুউ দ্বীপকে হোক্কাইদো দ্বীপ থেকে পৃথক করেছে; পূর্বে প্রশান্ত মহাসাগর; দক্ষিণে ইনল্যান্ড সাগর ও কানমন প্রণালী হোণ্শুউ দ্বীপকে শিকোকু ও কিউশু দ্বীপগুলি থেকে পৃথক করেছে; পশ্চিমে জাপান সাগর। দ্বীপটি প্রায় ১২৯০ কিলোমিটার দীর্ঘ এবং এর প্রস্থ ৪৮ থেকে মধ্যভাগে ২৪১ কিলোমিটার পর্যন্ত দেখা যায়। সন্নিকটবর্তী প্রায় ২০০টির মত ছোট দ্বীপের আয়তন গণনায় ধরে হোণ্শুউ দ্বীপের মোট আয়তন প্রায় ২,৩১,০০০ বর্গকিলোমিটার, যা জাপানের মোট আয়তনের ৬১%। আয়তনের দিক থেকে এটি বিশ্বের ৭ম বৃহত্তম দ্বীপ।
অঞ্চলের অন্যান্য দ্বীপের মত হোণ্শুউ দ্বীপও অত্যন্ত পার্বত্যময়। জাপানের সর্বোচ্চ পর্বতশৃঙ্গগুলি দ্বীপের মধ্যভাগের পার্বত্য অঞ্চলে অবস্থিত। এই পর্বতমালাটি জাপানি আল্পস পর্বতমালা নামে পরিচিত। জাপানের সর্বোচ্চ পর্বতশৃঙ্গ ফুজি সমুদ্র সমতল থেকে ৩,৭৭৬ মিটার উচ্চতাবিশিষ্ট। জাপানের সবচেয়ে উঁচু সক্রিয় আগ্নেয়গিরি আসামা পর্বত তোকিও শহর থেকে প্রায় ১৪০ কিলোমিটার উত্তর-পশ্চিমে অবস্থিত। ফুজি পর্বত অঞ্চলটিতে প্রায়ই বিরাট আকারের ভূমিকম্প হয়। হোণ্শুউ দ্বীপে তোনে, শিনানো এবং কিনো নদীগুলি অবস্থিত এবং এগুলি জাপানের বৃহত্তম নদীগুলির মধ্যে অন্যতম। শিনানো জাপানের দীর্ঘতম নদী। এছাড়াও এই দ্বীপে অনেক হ্রদ আছে যেগুলি গ্রীষ্মকালীন অবকাশযাপন কেন্দ্র হিসেবে ব্যবহৃত হয়।
হোনশু দ্বীপটি উত্তর-দক্ষিণে প্রায় ৮ ডিগ্রী অক্ষাংশ এলাকা জুড়ে অবস্থিত এবং ফলে দ্বীপের অঞ্চলভেদে জলবায়ুর ব্যাপক তারতম্য হয়। কেন্দ্রীয় পাহাড়ি অঞ্চলে পশ্চিমে ও দ্বীপের উত্তর অংশে শীতকালে প্রচুর শীত ও বরফ পড়ে। কিন্তু মৃদু কুরোশিও সমুদ্রস্রোত বা জাপান সমুদ্রস্রোতের কারণে দ্বীপের মধ্যভাগে পূর্ব উপকূলের শীতকালীন জলবায়ু মৃদু হয়। দক্ষিণ-পশ্চিম মৌসুমী বায়ুর প্রভাবে গ্রীষ্মকাল গরম ও আর্দ্র হয়; এসময় তাপমাত্রা ৩৫ ডিগ্রী সেলসিয়াস পর্যন্ত উঠে যেতে পারে। সাধারণত সেপ্টেম্বর ও অক্টোবর মাসে তাইফুন ঝড় আঘাত হানে এবং ভারী বর্ষণের কারণে বড় আকারের বন্যা হয়।
জাপানের অর্ধেকেরও বেশি লোক হোনশু দ্বীপের নিম্নভূমি এলাকায় বসবাস করে। বিশেষ করে কান্তো সমভূমি এলাকায় বৃহত্তর তোকিও মহানগরী অঞ্চলে দ্বীপের ২৫% লোক বাস করে। হোণ্শুউ দ্বীপে প্রায় ১০ কোটি লোক বাস করে। জনসংখ্যার বিচারে এটি বিশ্বের ২য় বৃহত্তম দ্বীপ (জাভা দ্বীপের পরেই)। তোকিও এখানকার বৃহত্তম নগরী। এর বাইরে ওসাকা, নাগোয়্যা, কিয়োতো, ইয়োকোহামা, কোবে এবং হিরোশিমা উল্লেখযোগ্য শহর। এই শহরগুলি দ্বীপের দক্ষিণ উপকূলে অবস্থিত এবং এরা একটি শিল্পবলয় গঠন করেছে। জাপান সাগরের তীরে দ্বীপের উত্তর-পশ্চিম অংশের অর্থনীতিতে মাছ ধরা ও কৃষিকাজ প্রধান কর্মকাণ্ড। নিইগাতা ধান উৎপাদনের জন্য বিখ্যাত। কান্তো ও নোবি সমভূমিতে ধান ও সবজির চাষ হয়। ইয়ামানাশি একটি গুরুত্বপূর্ণ ফল উৎপাদনকারী এলাকা। আওমোরির আপেল বিখ্যাত।
চোকপয়েন্ট

চোকপয়েন্ট () হল বহুল ব্যবহৃত বিশ্ব পর্যায়ের সামুদ্রিক পথের উপর অবস্থিত সরু চ্যানেল বা প্রণালী। এই সরু প্রণালীগুলি বিশ্ব জ্বালানি নিরাপত্তার দৃষ্টিকোণ থেকে অত্যন্ত গুরুত্বপূর্ণ, কেননা এগুলির মধ্য দিয়ে অত্যন্ত বড় পরিমাণের খনিজ তেল পরিবাহিত হয়। কৌশলগত দিক থেকে বিশ্বের সবচেয়ে গুরুত্বপূর্ণ দুইটি চোকপয়েন্ট হচ্ছে পারস্য উপসাগর ও আরব সাগরকে সংযুক্তকারী হর্মুজ প্রণালী, এবং ভারত মহাসাগর ও প্রশান্ত মহাসাগরকে সংযুক্তকারী মালাক্কা প্রণালী। অন্যান্য গুরুত্বপূর্ণ চোকপয়েন্টের মধ্যে আছে: আরব সাগর ও লোহিত সাগরকে সংযুক্তকারী বাব এল-মান্দাব প্রণালী, প্রশান্ত মহাসাগর ও আটলান্টিক মহাসাগরকে সংযুক্তকারী পানামা খাল ও পানামা পাইপলাইন, লোহিত সাগর ও ভূমধ্যসাগরকে সংযুক্তকারী সুয়েজ খাল ও সুমেদ পাইপলাইন, এবং কৃষ্ণ সাগর ও কাস্পিয়ান সাগর অঞ্চলকে ভূমধ্যসাগরের সাথে সংযুক্তকারী বসফরাস প্রণালী।
চোকপয়েন্ট এলাকাতে জলদস্যু, সন্ত্রাস, রাজনৈতিক অস্থিরতা কিংবা জাহাজ দুর্ঘটনার কারণে তেল পরিবহনের নির্ভরযোগ্যতা হ্রাস পেতে পারে এবং এতে বিশ্ববাজারে জ্বালানির দাম বেড়ে যেতে পারে।
টপ এন্ড

টপ এন্ড () অস্ট্রেলিয়া মহাদেশের ২য় উত্তরতম বিন্দু বা অঞ্চল (কেপ ইয়র্ক উপদ্বীপের পরে)। এটি মূলত প্রায় ৪ লক্ষ বর্গকিলোমিটার জুড়ে অবস্থিত একটি উপদ্বীপ অঞ্চল, যার পশ্চিমে ভারত মহাসাগর, উত্তরে আরাফুরা সাগর এবং পূর্বে কার্পেন্টারিয়া উপসাগর। দক্ষিণে আছে অস্ট্রেলিয়ার অর্ধ-ঊষর অন্তর্ভাগ। এটি অস্ট্রেলিয়ার নর্দার্ন টেরিটরি প্রদেশের উত্তর অংশ গঠন করেছে।
অ্যালিস স্প্রিংস শহর ধারণকারী নর্দার্ন টেরিটরির দক্ষিণ অংশটিই বেশি পরিচিত হলেও ("রেড সেন্টার" নামে) টেরিটরির অন্যান্য প্রধান শহর যেমন ডারউইন, ক্যাথরিন এবং পামার্সটন টপ এন্ড অঞ্চলে অবস্থিত।
আমানউল্যা ইউনিয়ন

আমানউল্যা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন
আমানউল্যা ইউনিয়নের আয়তন ৫০৮ একর (২.০৬ বর্গ কিলোমিটার)। এটি সন্দ্বীপ উপজেলার সবচেয়ে ছোট ইউনিয়ন। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী আমানউল্যা ইউনিয়নের লোকসংখ্যা ৯,৭০০ জন। এর মধ্যে পুরুষ ৫,১১৭ জন এবং মহিলা ৪,৫৮৩ জন।
সন্দ্বীপ উপজেলার উত্তরাংশে আমানউল্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে সন্তোষপুর ইউনিয়ন, পূর্বে সন্তোষপুর ইউনিয়ন ও গাছুয়া ইউনিয়ন এবং দক্ষিণ ও পশ্চিমে কালাপানিয়া ইউনিয়ন অবস্থিত।
আমানউল্যা ইউনিয়ন সন্দ্বীপ উপজেলার আওতাধীন ১৯নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন।
বর্তমানে ২টি গ্রাম নিয়ে এই ইউনিয়নটি গঠিত; এগুলো হল:
আমানউল্যা ইউনিয়নের সাক্ষরতার হার ৬৩.৩৭%। এ ইউনিয়নে ২টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে আমানউল্যা ইউনিয়নে যোগাযোগের প্রধান সড়ক সন্দ্বীপ-আমানউল্যা সড়ক। যোগাযোগ মাধ্যম রিক্সা, টেক্সী, মোটরসাইকেল।
আমানউল্যা ইউনিয়নে ৭টি মসজিদ ও ২টি মন্দির রয়েছে।
আমানউল্যা ইউনিয়নের উপর দিয়ে বয়ে চলেছে আমানউল্যা খাল।
আমানউল্যা ইউনিয়নের প্রধান হাট/বাজার হল আকবর হাট।
{| class="wikitable sortable"
! ক্রম নং. !! চেয়ারম্যানের নাম !! মেয়াদকাল
আজিমপুর ইউনিয়ন, সন্দ্বীপ

আজিমপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
আজিমপুর ইউনিয়নের আয়তন ২১১৮ একর (৮.৫৭ বর্গ কিলোমিটার)।
২০১১ সালের পরিসংখ্যান অনুযায়ী আজিমপুর ইউনিয়নের লোকসংখ্যা ৬,৪২০ জন। এর মধ্যে পুরুষ ৩,২৯৭ জন এবং মহিলা ৩,১২৩ জন।
সন্দ্বীপ উপজেলার পশ্চিমাংশে আজিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রহমতপুর ইউনিয়ন, পূর্বে মুছাপুর ইউনিয়ন ও মাইটভাঙ্গা ইউনিয়ন এবং দক্ষিণ-পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।
আজিমপুর ইউনিয়ন সন্দ্বীপ উপজেলার আওতাধীন ১৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "আজিমপুর" মৌজা নিয়েই গঠিত।
আজিমপুর ইউনিয়নের সাক্ষরতার হার ৫০.৯৩%। এ ইউনিয়নে ১টি মাধ্যমিক বিদ্যালয়, ৩টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে আজিমপুর ইউনিয়নে যোগাযোগের প্রধান সড়ক সন্দ্বীপ-আজিমপুর সড়ক। যোগাযোগ মাধ্যম টেক্সী, রিক্সা ও মোটর সাইকেল।
আজিমপুর ইউনিয়নে ৬টি মসজিদ ও ১টি মন্দির রয়েছে।
আজিমপুর ইউনিয়নের দক্ষিণ-পশ্চিমাংশ জুড়ে বঙ্গোপসাগর। এছাড়া এ ইউনিয়নে অনেক ছোট বড় খাল রয়েছে।
আজিমপুর ইউনিয়নের প্রধান হাট/বাজার হল আজিজিয়ার হাট।
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।
বাউরিয়া ইউনিয়ন

বাউরিয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
বাউরিয়া ইউনিয়নের আয়তন ৬১২৬ একর (২৪.৭৯ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী বাউরিয়া ইউনিয়নের লোকসংখ্যা ২১,০০৬ জন। এর মধ্যে পুরুষ ১০,০৯০ জন এবং মহিলা ১০,৯১৬ জন।
সন্দ্বীপ উপজেলার উত্তর-মধ্যাংশে বাউরিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে গাছুয়া ইউনিয়ন ও কালাপানিয়া ইউনিয়ন, পশ্চিমে সন্দ্বীপ পৌরসভা, দক্ষিণে হারামিয়া ইউনিয়ন এবং পূর্বে হারামিয়া ইউনিয়ন, সন্দ্বীপ চ্যানেল ও সীতাকুণ্ড উপজেলার মুরাদপুর ইউনিয়ন অবস্থিত।
বাউরিয়া ইউনিয়ন সন্দ্বীপ উপজেলার আওতাধীন ১০নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৫টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম বাউরিয়া গ্রাম নিয়ে বাউরিয়া ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্টের পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন খান বাহাদুর খবিরুল হক। তারপর পর্যায়ক্রমে মোস্তানছের বিল্লাহ প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে দলিল আহমদ ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক ইত নামে আলাদা ইউনিয়ন গঠন করেন। বর্তমানে ১১টি ছোট বড় গ্রাম মিলিয়েই বাউরিয়া ইউনিয়ন পরিষদ। ঐ সময়ে গরুর গাড়ি ছিল বাউরিয়া ইউনিয়নের একমাত্র যোগাযোগ স্থাপনকারী বাহন।
বাউরিয়া ইউনিয়নের সাক্ষরতার হার ৪৩.৮২%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মাদ্রাসা, ১১টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে বাউরিয়া ইউনিয়নে যোগাযোগের প্রধান সড়ক হল সন্দ্বীপ-গাছুয়া সড়ক। এছাড়া রয়েছে সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল ও রিক্সা।
বাউরিয়া ইউনিয়নে মডেল মসজিদ সহ ২৮টি মসজিদ ও ৪টি মন্দির রয়েছে।
বাউরিয়া ইউনিয়নের পূর্ব পাশে সন্দ্বীপ চ্যানেল। এছাড়া অনেক ছোট ছোট খাল রয়েছে।
বাউরিয়া ইউনিয়নের উল্লেখযোগ্য হাট/বাজার হল নাজির হাট, মৌলভীবাজার, গাজী মার্কেট, এরশাদ মার্কেট, কলাতলী মোড়, বঙ্গবন্ধু মার্কেট, কর্নেল মহসিন মার্কেট, নোয়াহাট, মোয়াজ্জেম মার্কেট এবং কামাল মার্কেট।
গাছুয়া ইউনিয়ন, সন্দ্বীপ

গাছুয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
গাছুয়া ইউনিয়নের আয়তন ৩৪৭৩ একর (১৪.০৬ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী গাছুয়া ইউনিয়নের জনসংখ্যা ১৭,০৭৮ জন। এর মধ্যে পুরুষ ৮,১২৮ জন এবং মহিলা ৮,৯৫০ জন।
সন্দ্বীপ উপজেলার উত্তরাংশে গাছুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে সন্তোষপুর ইউনিয়ন; পশ্চিমে আমানউল্যা ইউনিয়ন ও কালাপানিয়া ইউনিয়ন; দক্ষিণে বাউরিয়া ইউনিয়ন এবং পূর্বে সন্দ্বীপ চ্যানেল, সীতাকুণ্ড উপজেলার সৈয়দপুর ইউনিয়ন ও মুরাদপুর ইউনিয়ন অবস্থিত।
গাছুয়া ইউনিয়ন সন্দ্বীপ উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।
এ ইউনিয়নের গ্রামগুলো হল:
গাছুয়া ইউনিয়নের সাক্ষরতার হার ৪৬.৮৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১১টি প্রাথমিক বিদ্যালয় ও ৯টি আনন্দ স্কুল রয়েছে।
উপজেলা সদর থেকে গাছুয়া ইউনিয়নে যোগাযোগের প্রধান সড়ক হল সন্দ্বীপ-গাছুয়া সড়ক। এছাড়া রয়েছে সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল, রিক্সা, ভাই সাইকেল।
গাছুয়া ইউনিয়নের পূর্ব পাশে সন্দ্বীপ চ্যানেল। এছাড়া অনেক ছোট ছোট খাল রয়েছে।
গাছুয়া ইউনিয়নের প্রধান প্রধান হাট/বাজারগুলো হল ঘাটমাঝির হাট, আকবর হাট, হক সাহেবের বাজার, বাংলা বাজার, কাশেম মার্কেট এবং বাণির হাট। এরশাদ মার্কেট এর কিছু অংশ।
হারামিয়া ইউনিয়ন

হারামিয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
হারামিয়া ইউনিয়নের আয়তন ৩৮৯৫ একর (১৫.৭৬ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী হারামিয়া ইউনিয়নের লোকসংখ্যা ১৬,৬৯৯ জন। এর মধ্যে পুরুষ ৭,৯৪৬ জন এবং মহিলা ৮,৭৫৩ জন।
সন্দ্বীপ উপজেলার মধ্যভাগে হারামিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে বাউরিয়া ইউনিয়ন, পশ্চিমে সন্দ্বীপ পৌরসভা, দক্ষিণে মুছাপুর ইউনিয়ন ও মগধরা ইউনিয়ন এবং পূর্বে মগধরা ইউনিয়ন, সন্দ্বীপ চ্যানেল ও সীতাকুণ্ড উপজেলার বাড়বকুণ্ড ইউনিয়ন অবস্থিত।
হারামিয়া ইউনিয়ন সন্দ্বীপ উপজেলার আওতাধীন ১৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৫টি মৌজায় বিভক্ত।
এ ইউনিয়নের গ্রামগুলো হল:
হারামিয়া ইউনিয়নের সাক্ষরতার হার ৪৯.৪৮%। এ ইউনিয়নে ১টি উচ্চ মাধ্যমিক কলেজ, ২টি মাধ্যমিক বিদ্যালয়, ১টি দাখিল মাদ্রাসা, ৮টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে হারামিয়া ইউনিয়নে যোগাযোগের প্রধান সড়ক হল সন্দ্বীপ-হারামিয়া সড়ক। এছাড়া রয়েছে রহমতপুর-মগধরা সড়ক ও সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল ও রিক্সা।
হারামিয়া ইউনিয়নে ৩৩টি মসজিদ, ১২টি ঈদগাহ ও ৪টি মন্দির রয়েছে।
হারামিয়া ইউনিয়নের পূর্ব পাশে সন্দ্বীপ চ্যানেল।
হারামিয়া ইউনিয়নের প্রধান প্রধান হাট/বাজার হল মালেক মুন্সীর হাট, চৌমুহনি বাজার, বক্তার হাট এবং সেনের হাট।
হরিশপুর ইউনিয়ন

হরিশপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
হরিশপুর ইউনিয়নের আয়তন ৩৫৫৩ একর (১৪.৩৮ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী হরিশপুর ইউনিয়নের লোকসংখ্যা ৬,০০৬ জন। এর মধ্যে পুরুষ ৩,০৭১ জন এবং মহিলা ২,৯৩৫ জন।
সন্দ্বীপ উপজেলার পশ্চিমাংশে হরিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে কালাপানিয়া ইউনিয়ন, পূর্বে ও দক্ষিণে সন্দ্বীপ পৌরসভা এবং পশ্চিমে বঙ্গোপসাগর।
হরিশপুর ইউনিয়ন সন্দ্বীপ উপজেলার আওতাধীন ৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "দুবলাপাড়" ও "হরিশপুর" এ ২টি মৌজায় বিভক্ত।
হরিশপুর ইউনিয়নের সাক্ষরতার হার ৫২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৩টি প্রাথমিক বিদ্যালয় ও ৫টি আনন্দ স্কুল রয়েছে।
উপজেলা সদর থেকে হরিশপুর ইউনিয়নে যোগাযোগের প্রধান সড়ক সন্দ্বীপ-হরিশপুর সড়ক। প্রধান যোগাযোগ মাধ্যম টেক্সী/রিক্সা/মোটরসাইকেল।
হরিশপুর ইউনিয়নে ৯টি মসজিদ ও ১টি মন্দির রয়েছে।
হরিশপুর ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।
হরিশপুর ইউনিয়নের প্রধান ৩টি হাট/বাজার হল তালুকদার মার্কেট, তুলাতলী বাজার এবং সালাম বাজার।
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।
কালাপানিয়া ইউনিয়ন

কালাপানিয়া বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
কালাপানিয়া ইউনিয়নের আয়তন ২৫৬০ একর (১০.৩৬ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী কালাপানিয়া ইউনিয়নের লোকসংখ্যা ১৮,২৪৩ জন। এর মধ্যে পুরুষ ৯,১২৫ জন এবং মহিলা ৯,১১৮ জন।
সন্দ্বীপ উপজেলার উত্তর-পশ্চিমাংশে কালাপানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সন্তোষপুর ইউনিয়ন ও আমানউল্যা ইউনিয়ন; পূর্বে গাছুয়া ইউনিয়ন; দক্ষিণে বাউরিয়া ইউনিয়ন, সন্দ্বীপ পৌরসভা ও হরিশপুর ইউনিয়ন এবং পশ্চিমে সন্দ্বীপ চ্যানেল, নোয়াখালী জেলার সুবর্ণচর উপজেলার মোহাম্মদপুর ইউনিয়ন ও চর ক্লার্ক ইউনিয়ন অবস্থিত।
কালাপানিয়া ইউনিয়ন সন্দ্বীপ উপজেলার আওতাধীন ৬নং ইউনিয়ন পরিষদ। এ ইউনিয়ন জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন।
১৯৬২ সালের পূর্বে "কালাপানিয়া", "বাটাজোড়া", "কাজিরখীল", "দুবলাপাড়", "বাওয়া", "সাফিনা নগর" ও "চর রহিম" এ ৭টি গ্রাম নিয়ে কালাপানিয়া ইউনিয়ন গঠিত ছিল। বর্তমানে শুধু 'কালাপানিয়া' গ্রাম নিয়েই কালাপানিয়া ইউনিয়ন গঠিত।
কালাপানিয়া ইউনিয়নের সাক্ষরতার হার ৫৩.০৬%। এ ইউনিয়নে ১টি কলেজ, ৩টি মাধ্যমিক বিদ্যালয়, ৯টি প্রাথমিক বিদ্যালয়, ৪টি মাদ্রাসা ও ১টি আনন্দ স্কুল রয়েছে।
উপজেলা সদর থেকে কালাপানিয়া ইউনিয়নে যোগাযোগের প্রধান সড়ক সন্দ্বীপ-কালাপানিয়া সড়ক। প্রধান যোগাযোগ মাধ্যম টেক্সী/রিক্সা।
কালাপানিয়া উপজেলায় ২৩টি মসজিদ ও ১টি মন্দির রয়েছে।
কালাপানিয়া ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।
কালাপানিয়া ইউনিয়নের উল্লেখযোগ্য হাট/বাজারগুলো হল আকবর হাট, বানীর হাট, দীঘির কোণা, বোরহান উদ্দিন মার্কেট, আজাদ মার্কেট (বুধার পুকুর), বত্তার দোকান, ঈদগাহ মার্কেট (তেলী মার্কেট), ইসলাম মার্কেট, মোতালেব মার্কেট এবং আকাশী তলা। মদ্রাসারকোনা
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর জুড়ে বিস্তৃত।
মগধরা ইউনিয়ন

মগধরা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
মগধরা ইউনিয়নের আয়তন ৩৮,৫৯২ একর (১৫৬.১৮ বর্গ কিলোমিটার)। এটি সন্দ্বীপ উপজেলার সবচেয়ে বড় ইউনিয়ন। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মগধরা ইউনিয়নের লোকসংখ্যা ৩৭,৯৮৮ জন। এর মধ্যে পুরুষ ১৮,৮৫২ জন এবং মহিলা ১৯,১৩৬ জন।
সন্দ্বীপ উপজেলার সর্ব-পূর্ব ও সর্ব-দক্ষিণে মগধরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে সারিকাইত ইউনিয়ন ও হারামিয়া ইউনিয়ন; পশ্চিমে সারিকাইত ইউনিয়ন, মাইটভাঙ্গা ইউনিয়ন ও মুছাপুর ইউনিয়ন; পূর্বে সন্দ্বীপ চ্যানেল ও সীতাকুণ্ড উপজেলার বাঁশবাড়িয়া ইউনিয়ন, কুমিরা ইউনিয়ন, সোনাইছড়ি ইউনিয়ন ও ভাটিয়ারী ইউনিয়ন এবং দক্ষিণে বঙ্গোপসাগর।
মগধরা ইউনিয়ন সন্দ্বীপ উপজেলার আওতাধীন ১৭নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "মগধরা" মৌজা নিয়েই গঠিত। এ ইউনিয়নের গ্রামগুলো হল:
মগধরা ইউনিয়নের সাক্ষরতার হার ৩৬.৪৯%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ১৯টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে মগধরা ইউনিয়নে যোগাযোগের প্রধান সড়ক সন্দ্বীপ-মগধরা সড়ক। যোগাযোগ মাধ্যম সিএনজি, অটোরিকশা ও মোটর সাইকেল।
মগধরা ইউনিয়নের পূর্ব পাশে সন্দ্বীপ চ্যানেল ও দক্ষিণ পাশে বঙ্গোপসাগর। এছাড়া এ ইউনিয়নের অভ্যন্তরে প্রবাহিত হচ্ছে উত্তর মুরখুইঞ্জা খাল, গুপ্তছড়া খাল, দরবারিয়া খাল, উত্তর কাটা খাল, দ্বুমুখা খাল, মান্দির খাল, মগধরা মাইটভাঙ্গা খাল, খেলার খাল, পাছুয়া খাল, দক্ষিণ কাটা খাল, চটা খাল, কুরালিয়া খাল এবং দক্ষিণ মরখুইঞ্জা খাল।
মগধরা ইউনিয়নের উল্লেখযোগ্য হাট/বাজারগুলো হল গুপ্তছড়া বাজার, জনতা মার্কেট, নন্দীর হাট, নোয়া হাট, পেলিশ্যার বাজার, বাংলা বাজার (প্রকাশ চৌল্ল্যার হাট) এবং ষোলশহর বাজার।
মাইটভাঙ্গা ইউনিয়ন

মাইটভাঙ্গা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
এটা একসময় আরও বড় ছিল। নদীভাঙনে ছোট হয়ে গেলেও আশার কথা সম্প্রতি চর জাগছে আর আয়তন বেড়ে যাচ্ছে।
মাইটভাঙ্গা ইউনিয়নের আয়তন ৩০০৮ একর (১২.১৭ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মাইটভাঙ্গা ইউনিয়নের লোকসংখ্যা ৩৯,০০৮ জন। এর মধ্যে পুরুষ ১৮,২৪৪ জন এবং মহিলা ২০,৭৬৪ জন।
সন্দ্বীপ উপজেলার দক্ষিণ-পশ্চিমে মাইটভাঙ্গা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের দক্ষিণে সারিকাইত ইউনিয়ন; পূর্বে মগধরা ইউনিয়ন; উত্তরে মুছাপুর ইউনিয়ন এবং পশ্চিমে আজিমপুর ইউনিয়ন, সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।
মাইটভাঙ্গা ইউনিয়ন সন্দ্বীপ উপজেলার আওতাধীন ১৫নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "মাইটভাঙ্গা" মৌজা নিয়েই গঠিত।
এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মাইটভাঙ্গা ও সারিকাইত এই ২টি গ্রাম নিয়ে মাইটভাঙ্গা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৃত খান বাহাদুর খবিরুল হক । তারপর পর্যায়ক্রমে মৃত জনাব মোস্তানছের বিল্লা প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে মাস্টার হাফিজুর রহমান ১৫নং মাইটভাঙ্গা ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক মাইটভাঙ্গা ইউনিয়ন থেকে সাতঘরিয়া গ্রামকে পৃথক করে সারিকাইত নামে আলাদা ইউনিয়ন গঠন করা হয়। বর্তমানে ১১টি ছোট বড় গ্রাম মিলিয়েই মাইটভাঙ্গা ইউনিয়ন পরিষদ। তবে ঐ সময়ে গরুর গাড়ি ছিল এ অঞ্চলের একমাত্র যোগাযোগ স্থাপনকারী বাহন।
মাইটভাঙ্গা ইউনিয়নের সাক্ষরতার হার ৪৯.৯৪%। এ ইউনিয়নে ১টি কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
উপজেলা সদর থেকে মাইটভাঙ্গা ইউনিয়নে যোগাযোগের প্রধান সড়ক সন্দ্বীপ-মাইটভাঙ্গা সড়ক। যোগাযোগ মাধ্যম টেক্সী, মোটর সাইকেল ও রিক্সা।
মাইটভাঙ্গা ইউনিয়নে ২৪টি মসজিদ, ২টি ঈদগাহ ও ৭টি মন্দির রয়েছে।
মাইটভাঙ্গা ইউনিয়নের পশ্চিম পাশে বঙ্গোপসাগর। এছাড়াও ইউনিয়নের অভ্যন্তরে রয়েছে মাইটভাঙ্গা খাল, কারামতিয়া খাল ও মুছাপুর খাল।
মাইটভাঙ্গা ইউনিয়নের প্রধান প্রধান হাট/বাজারগুলো হল শিবের হাট, কারামতিয়া বাজার, ফকিরের গো থেমেথা এবং চৌধুরী বাজার ।
মুছাপুর ইউনিয়ন, সন্দ্বীপ

মুছাপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
মুছাপুর ইউনিয়নের আয়তন ৫৩১০ একর (২১.৪৯ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী মুছাপুর ইউনিয়নের লোকসংখ্যা ৪১,১০৭ জন। এর মধ্যে পুরুষ ২০,৪০১ জন এবং মহিলা ২০,৭০৬ জন।
সন্দ্বীপ উপজেলার মধ্যভাগে মুছাপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে সন্দ্বীপ পৌরসভা ও হারামিয়া ইউনিয়ন, পূর্বে মগধরা ইউনিয়ন, দক্ষিণে মাইটভাঙ্গা ইউনিয়ন এবং পশ্চিমে আজিমপুর ইউনিয়ন ও রহমতপুর ইউনিয়ন অবস্থিত।
সন্দ্বীপের স্বাধীন রাজা দিলাল (দেলওয়ার খাঁ) এর দুই মেয়ে ছিল। মুছা বিবি ও মরিয়ম বিবি। তাঁহার একাধিক পুত্র ছিল। তবে শুধু শরীফ খাঁ ছাড়া অন্য কারো নাম জানা যায়নি। সম্ভবত শরীফ খাঁ পিতার সঙ্গে জিনজিরায় কারারুদ্ধ অবস্থায় মারা যান। নবাব শায়েস্তা খাঁ দিলাল রাজার বয়ঃপ্রাপ্ত ছেলেদের ভরণ পোষণের জন্য ঢাকার অদূরে ধলেশ্বরী নদীর তীরে অবস্থিত পাথরঘাটা মিঠাপুকুর নামক স্থানে ১০/১২ খানা গ্রাম জায়গীর স্বরূপ প্রদান করেন। প্রায় ২০০ বছর পূর্বে গ্রামগুলো নদী ভাঙনে হারিয়ে যায়। তখন হতে শরীফ খাঁর বংশধরেরা সাভারের গাণ্ডা গ্রামে বসবাস করে আসছে। উল্লেখ্য, রাজা দিলালকে সন্দ্বীপ হতে বন্দী করে ঢাকায় আনার সময় তার কন্যাদ্বয়ের বংশধরেরা সন্দ্বীপেই থেকে যান। 
রাজা দিলালের প্রথম কন্যা মুছা বিবিকে বিয়ে করেন চাঁদ খাঁ ও মরিয়ম বিবি কে বিয়ে করেন মুলিশ খাঁ। মুছা বিবির নামানুসারে মুছাপুর গ্রাম ও মুছাবিবির দীঘি নামকরণ করা হয় বলে জনশ্রুতি আছে।
মুছাপুর ইউনিয়ন সন্দ্বীপ উপজেলার আওতাধীন ১১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এটি সন্দ্বীপের সবচেয়ে উন্নত ইউনিয়ন। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এ ইউনিয়নের গ্রামগুলো হল:
মুছাপুর ইউনিয়নের সাক্ষরতার হার ৫০.০৮%। এ ইউনিয়নে ১টি সরকারি কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ২৩টি প্রাথমিক বিদ্যালয় ও ৫টি আনন্দ স্কুল রয়েছে।
উপজেলা সদর থেকে মুছাপুর ইউনিয়নে যোগাযোগের প্রধান সড়ক সন্দ্বীপ-মুছাপুর সড়ক। এছাড়াও রয়েছে উত্তর ও দক্ষিণ সন্দ্বীপের যোগাযোগ স্থাপনকারী সন্তোষপুর-সারিকাইত সড়ক। যোগাযোগ মাধ্যম টেক্সী, রিক্সা ও মোটর সাইকেল।
মুছাপুর ইউনিয়নে ৬০টি মসজিদ, ১৬টি ঈদগাহ ও ১২টি মন্দির রয়েছে।
মুছাপুর ইউনিয়নের উপর দিয়ে প্রবাহিত হচ্ছে ছোট বড় অনেক খাল।
মুছাপুর ইউনিয়নের প্রধান ৩টি হাট/বাজার হল আলী মিয়ার বাজার, ধোপার হাট এবং সেনের হাট।
রহমতপুর ইউনিয়ন, সন্দ্বীপ

রহমতপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
রহমতপুর ইউনিয়নের আয়তন ২৬৫৪ একর (১০.৭৪ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী রহমতপুর ইউনিয়নের লোকসংখ্যা ৪,৫০৩ জন। এর মধ্যে পুরুষ ২,১১৫ জন এবং মহিলা ২,৩৮৮ জন।
সন্দ্বীপ উপজেলার পশ্চিমাংশে রহমতপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় দেড় কিলোমিটার। এ ইউনিয়নের দক্ষিণে আজিমপুর ইউনিয়ন, পূর্বে মুছাপুর ইউনিয়ন, উত্তরে সন্দ্বীপ পৌরসভা এবং পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার নলচিরা ইউনিয়ন অবস্থিত।
রহমতপুর ইউনিয়ন সন্দ্বীপ উপজেলার আওতাধীন ১২নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি "রহমতপুর" মৌজা নিয়েই গঠিত। এ ইউনিয়নের গ্রামগুলো হল:
রহমতপুর ইউনিয়নের সাক্ষরতার হার ৪৭.২৫%। এ ইউনিয়নে ১টি ফাজিল মাদ্রাসা, ১টি মাধ্যমিক বিদ্যালয়, ৬টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে রহমতপুর ইউনিয়নে যোগাযোগের প্রধান সড়ক সন্দ্বীপ-রহমতপুর সড়ক। যোগাযোগ মাধ্যম টেক্সী, রিক্সা ও মোটর সাইকেল।
রহমতপুর ইউনিয়নে ১৩টি মসজিদ ও ১টি মন্দির রয়েছে।
রহমতপুর ইউনিয়নের পশ্চিম পাশে বঙ্গোপসাগর। এছাড়া অনেক ছোট বড় খাল রয়েছে।
রহমতপুর ইউনিয়নের প্রধান হাট/বাজার হল তালতলী বাজার।
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।
সন্তোষপুর ইউনিয়ন, সন্দ্বীপ

সন্তোষপুর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
সন্তোষপুর ইউনিয়নের আয়তন ৪২০৫ একর (১৭.০২ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী সন্তোষপুর ইউনিয়নের লোকসংখ্যা ২২,৪২০ জন। এর মধ্যে পুরুষ ১০,৭৪৫ জন এবং মহিলা ১১,৬৭৫ জন।
সন্দ্বীপ উপজেলার বর্তমান সন্দ্বীপের সর্ব-উত্তরে সন্তোষপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তর-পশ্চিমে সন্দ্বীপ চ্যানেল ও উড়িরচর ইউনিয়ন; দক্ষিণে কালাপানিয়া ইউনিয়ন, আমানউল্যা ইউনিয়ন ও গাছুয়া ইউনিয়ন; পূর্বে সন্দ্বীপ চ্যানেল ও সীতাকুণ্ড উপজেলার সৈয়দপুর ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন এবং পশ্চিমে সন্দ্বীপ চ্যানেল ও নোয়াখালী জেলার সুবর্ণচর উপজেলার চর ক্লার্ক ইউনিয়ন অবস্থিত।
সন্তোষপুর ইউনিয়ন সন্দ্বীপ উপজেলার আওতাধীন ৪নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। পুরো ইউনিয়নকে একটি গ্রাম হিসাবে ধরা হলেও এখানে উত্তর পূর্বদিকের ১ ও ২ নং ওয়ার্ড এর কিছু অংশকে বড়তালুক বলে অবহিত করা হয়। এ ইউনিয়ন ৩টি মৌজায় বিভক্ত:
সন্তোষপুর ইউনিয়নের সাক্ষরতার হার ৩৯.৮৮%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি বেসরকারি মাদ্রাসা, ৯টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে সন্তোষপুর ইউনিয়নে যোগাযোগের প্রধান সড়ক সন্দ্বীপ-সন্তোষপুর সড়ক। এছাড়াও দক্ষিণাঞ্চলে যোগাযোগের জন্য সন্তোষপুর-সারিকাইত সড়ক রয়েছে। প্রধান যোগাযোগ মাধ্যম মোটরসাইকেল ও ট্যাক্সি।
সন্তোষপুর ইউনিয়নে ২২টি মসজিদ, ৮টি ঈদগাহ ও ১টি মন্দির রয়েছে।
সন্তোষপুর ইউনিয়নের উত্তরে মেঘনা নদীর মোহনা। এছাড়া ইউনিয়নটি নদী ভাঙ্গন কবলিত এলাকা হওয়ায় এখানে অনেক খাল রয়েছে।
সন্তোষপুর ইউনিয়নের প্রধান হাট/বাজার হল মুন্সির হাট।
{| class="wikitable sortable"
! ক্রম নং. !! চেয়ারম্যানের নাম !! মেয়াদকাল
সারিকাইত ইউনিয়ন

সারিকাইত বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
সারিকাইত ইউনিয়নের আয়তন ৮৪০৫ একর (৩৪.০২ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী সারিকাইত ইউনিয়নের লোকসংখ্যা ২৬,৯৩২ জন। এর মধ্যে পুরুষ ১২,৯৯১ জন এবং মহিলা ১৩,৯৪১ জন।
সন্দ্বীপ উপজেলার দক্ষিণাংশে সারিকাইত ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে মাইটভাঙ্গা ইউনিয়ন, পূর্বে ও দক্ষিণে মগধরা ইউনিয়ন এবং পশ্চিমে মেঘনা নদী ও নোয়াখালী জেলার হাতিয়া উপজেলার চর ঈশ্বর ইউনিয়ন।
সারিকাইত ইউনিয়ন সন্দ্বীপ উপজেলার আওতাধীন ১৬নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি সারিকাইত মৌজা নিয়েই গঠিত। এ ইউনিয়নের গ্রামগুলো হল:
ব্রিটিশ শাসনামলের আনুমানিক ১৯৪৩ সালে প্রথম মাইটভাঙ্গা ও সারিকাইত এই ২টি গ্রাম নিয়ে মাইটভাঙ্গা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৃত খান বাহাদুর খবিরুল হক । তারপর পর্যায়ক্রমে মৃত জনাব মোস্তানছের বিল্লা প্রেসিডেন্ট এর দায়িত্ব পালন করেন। তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে মাস্টার হাফিজুর রহমান ১৫নং মাইটভাঙ্গা ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক মাইটভাঙ্গা ইউনিয়ন থেকে সাতঘরিয়া গ্রামকে পৃথক করে সারিকাইত নামে আলাদা ইউনিয়ন গঠন করা হয়। তবে ঐ সময়ে গরুর গাড়ি ছিল এ অঞ্চলের একমাত্র যোগাযোগ স্থাপনকারী বাহন।
সারিকাইত ইউনিয়নের সাক্ষরতার হার ৩৯.৪৯%। এই ইউনিয়নে ২টি মাধ্যমিক বিদ্যালয়, ৩টি মাদ্রাসা, ১৩টি প্রাথমিক বিদ্যালয় ও ১টি আনন্দ স্কুল রয়েছে।
উপজেলা সদর থেকে সারিকাইত ইউনিয়নে যোগাযোগের প্রধান সড়ক সন্দ্বীপ-সারিকাইত সড়ক। যোগাযোগ মাধ্যম টেক্সী, মোটর সাইকেল ও রিক্সা।
সারিকাইত ইউনিয়নের পশ্চিমে বঙ্গোপসাগর। এছাড়া ছোট ছোট অনেক খাল রয়েছে।
সারিকাইত ইউনিয়নের প্রধান হাট/বাজার হল কাজীপাড়া তেমাথা বাজার।
উড়িরচর ইউনিয়ন

উড়িরচর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।
উড়িরচর ইউনিয়নের আয়তন ২৬,০০১ একর (১০৫.২৩ বর্গ কিলোমিটার)। (২০০৭ সালের তথ্য অনুযায়ী)
২০১১ সালের পরিসংখ্যান অনুযায়ী উড়িরচর ইউনিয়নের লোকসংখ্যা ১১,৯২৩ জন। এর মধ্যে পুরুষ ৬,৪২৫ জন এবং মহিলা ৫,৪৯৮ জন।
সন্দ্বীপ উপজেলার উত্তরের একটি উপদ্বীপ উড়িরচর ইউনিয়ন। এ ইউনিয়নের দক্ষিণ-পূর্বে সন্দ্বীপ চ্যানেল ও সন্তোষপুর ইউনিয়ন; পূর্বে সন্দ্বীপ চ্যানেল ও মীরসরাই উপজেলার সাহেরখালী ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন; পশ্চিমে নোয়াখালী জেলার কোম্পানীগঞ্জ উপজেলার চর এলাহী ইউনিয়ন, সন্দ্বীপ চ্যানেল ও সুবর্ণচর উপজেলার চর ক্লার্ক ইউনিয়ন এবং দক্ষিণে বঙ্গোপসাগর।
উড়িরচর ইউনিয়ন সন্দ্বীপ উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।
১৯৭০-৭১ সালের দিকে সন্দ্বীপের উত্তর-পশ্চিম দিকে মেঘনা মোহনায় একটি দ্বীপ জেগে উঠে। দ্বীপের জন্মের কিছুদিন পর সন্দ্বীপের জনগণ এই দ্বীপে গিয়ে দেখতে পায় সমস্ত দ্বীপে ঘাস আর ঘাস। এই ঘাসকে সন্দ্বীপের আঞ্চলিক ভাষায় উড়ি বলা হয়। আর এই উড়ি ঘাস থেকে এর নাম হয় 'উড়ির চর'।
তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘূর্ণিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী।
উড়িরচর ইউনিয়নের সাক্ষরতার হার ২৬.৪০%। এ ইউনিয়নে ১টি নিম্ন মাধ্যমিক বিদ্যালয়, ৪টি প্রাথমিক বিদ্যালয়, ১টি আনন্দ স্কুল ও ৫টি ইবতেদায়ী ও দাখিল মাদ্রাসার রয়েছে। এদের মধ্যে উড়িরচর মাধ্যমিক বিদ্যালয় উল্লেখযোগ্য।
উপজেলা সদর থেকে উড়িরচর ইউনিয়নে যোগাযোগের উপায় নৌপথ। প্রধান যোগাযোগ মাধ্যম নৌকা ও ট্রলার।
উড়িরচর ইউনিয়নে ২২টি মসজিদ, ৮টি ঈদগাহ ও ২টি মন্দির রয়েছে।
মূল উপজেলা থেকে বিচ্ছিন্ন উক্ত ইউনিয়নটির চার পাশে মেঘনা নদী অবস্থিত এবং ছোট ছোট অনেক খাল রয়েছে।
উড়িরচর ইউনিয়নের প্রধান প্রধান হাট/বাজারগুলো হল, জনতা বাজার, বাংলা বাজার, কলোনী বাজার, মিয়া বাজার, নতুন বাজার, সমিতির হাট,খায়ের মার্কেট এবং রাজীব বাজার।
নয়ামস্তি ইউনিয়ন

ন্যায়মস্তি ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।
চট্টগ্রাম জেলার অন্তর্গত সন্দ্বীপ উপজেলার দক্ষিণ-পশ্চিমের ইউনিয়ন ছিল ন্যায়মস্তি। এর উত্তরে ছিল আজিমপুর ইউনিয়ন, পূর্বে ছিল মাইটভাঙ্গা ইউনিয়ন ও সারিকাইত ইউনিয়ন এবং দক্ষিণে ও পশ্চিমে বঙ্গোপসাগর। এ ইউনিয়নের আয়তন ছিল ৯৮১৫ একর (৩৯.৭২ বর্গ কিলোমিটার)।
ন্যায়মস্তি ইউনিয়ন ছিল সন্দ্বীপ উপজেলার আওতাধীন ১৪নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।
বাঁশবাড়িয়া ইউনিয়ন, সীতাকুণ্ড

বাঁশবাড়িয়া বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
বাঁশবাড়িয়া ইউনিয়নের আয়তন ৬৭৯৯ একর (২৭.৫২ বর্গ কিলোমিটার)।
২০১১ সালের পরিসংখ্যান অনুযায়ী বাঁশবাড়িয়া ইউনিয়নের লোকসংখ্যা ২২,৮৫৩ জন। এর মধ্যে পুরুষ ১২,১২৬ জন এবং মহিলা ১০,৭২৭ জন।
সীতাকুণ্ড উপজেলার মধ্যভাগে বাঁশবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাড়বকুণ্ড ইউনিয়ন, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে কুমিরা ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
বাঁশবাড়িয়া ইউনিয়ন সীতাকুণ্ড উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি বাঁশবাড়িয়া, বোয়ালিয়া, চর বাঁশবাড়িয়া ও জঙ্গল বাঁশবাড়িয়া -এ ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
বাঁশবাড়িয়া ইউনিয়নের নামকরণ সম্পর্কে কোন ঐতিহাসিক তথ্য পাওয়া যায়নি। তবে জনশ্রুতি আছে যে, বাঁশবাড়িয়া ইউনিয়নের প্রায় প্রতিটি বাড়িতে বাঁশের ঝাড় ছিল। দূর-দুরান্ত থেকে ব্যাবসায়ীরা বাঁশ কিনার জন্য অত্র এলকায় আসত। এখনও সীতাকুণ্ডের অন্যান্য এলাকার তুলনায় এ এলাকায় বেশি হারে বাঁশের ঝাড় বিদ্যমান। ধারণা করা হচ্ছে যে, এক সময় প্রতিটি বাড়িতে বাঁশের ঝাড় ছিল বলেই এ এলাকার নাম 'বাঁশবাড়িয়া'।
বাঁশবাড়িয়া ইউনিয়নের সাক্ষরতার হার ৫৪.৭৮%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৯টি প্রাথমিক বিদ্যালয় রয়েছে।
বাঁশবাড়িয়া ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়।
বাঁশবাড়িয়া ইউনিয়নে ৩২টি মসজিদ, ৮টি ঈদগাহ ও ৭টি মন্দির রয়েছে।
বাঁশবাড়িয়া ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়াকুল খাল, সিকদার খাল, ডেমরা খাল এবং হেতালিয়া খাল।
বাঁশবাড়িয়া ইউনিয়নের প্রধান ২টি হাট/বাজার হল বাঁশবাড়িয়া বাজার এবং কোট্টা বাজার।
বাড়বকুণ্ড ইউনিয়ন

বাড়বকুণ্ড বাংলাদেশের চট্টগ্রাম জেলার সীতাকুণ্ড উপজেলার অন্তর্গত ইউনিয়ন।
বাড়বকুণ্ড ইউনিয়নের আয়তন ৭০৩৭ একর (২৮.৪৮ বর্গ কিলোমিটার)।
২০১১ সালের পরিসংখ্যান অনুযায়ী বাড়বকুণ্ড ইউনিয়নের লোকসংখ্যা ৩২,০০৭ জন। এর মধ্যে পুরুষ ১৭,০৭১ জন এবং মহিলা ১৪,৯৩৬ জন।
সীতাকুণ্ড উপজেলার মধ্যভাগে বাড়বকুণ্ড ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মুরাদপুর ইউনিয়ন ও সীতাকুণ্ড পৌরসভা, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে বাঁশবাড়িয়া ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার হারামিয়া ইউনিয়ন অবস্থিত।
বাড়বকুণ্ড ইউনিয়ন সীতাকুণ্ড উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
সীতাকুণ্ড থেকে তিন মাইল দক্ষিণে এবং সেখান থেকে এক মাইল পূর্বে পর্বতের উপর বাড়বকুণ্ড মন্দির রয়েছে। এই মন্দিরটি দ্বিতল। মন্দিরের নিম্নতলে একটি কুণ্ড রয়েছে। এই কুণ্ডটি বাড়বকুণ্ড নামে খ্যাত। হিন্দু ধর্মাবলম্বীদের মতে বাড়বকুণ্ডে স্নান ও তর্পন করলে গঙ্গা স্নানের ফল হয়। একসময় প্রচুর লোক বাড়বতীর্থে আসত পূজা অর্চনা এবং বাড়বকুণ্ডে স্নান করার জন্য। সেই থেকে এই এলাকার নাম লোকমুখে 'বাড়বকুণ্ড' নামে খ্যাতি লাভ করে ।
বাড়বকুণ্ড ইউনিয়নের সাক্ষরতার হার ৪৭.৫৮%।
এ ইউনিয়নে ৩টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।
বাড়বকুণ্ডে আরো অনেক বেসরকারি কিন্ডারগার্টেন রয়েছে।আরো রয়েছে বেসরকারি প্রাথমিক বিদ্যালয়।তার মধ্যে হাতিলোটা প্রাথমিক বিদ্যালয় অন্যতম।
বাড়বকুণ্ড ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়।
বাড়বকুণ্ড ইউনিয়নে ২৫টি মসজিদ, ৫টি ঈদগাহ ও ৮টি মন্দির রয়েছে।
বাড়বকুণ্ড ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে উলানিয়া খাল, নড়ালিয়া খাল এবং কাউনিয়া খাল।
বাড়বকুণ্ড ইউনিয়নের প্রধান হাট/বাজার হল বাড়বকুণ্ড বাজার।আর শুকলাল হাট খুবই জনপ্রিয়। 
চেয়ারম্যানগণের তালিকা
বারৈয়াঢালা ইউনিয়ন

বারৈয়াঢালা বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
বারৈয়াঢালা ইউনিয়নের আয়তন ৬৭৩৮ একর (২৭.২৭ বর্গ কিলোমিটার)।
২০১১ সালের পরিসংখ্যান অনুযায়ী বারৈয়াঢালা ইউনিয়নের লোকসংখ্যা ৩৬,০০০ জন। এর মধ্যে পুরুষ ১৭,৯৭০ জন এবং মহিলা ১৮,০৩০ জন।
সীতাকুণ্ড উপজেলার সর্ব-উত্তরে বারৈয়াঢালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে সৈয়দপুর ইউনিয়ন; দক্ষিণে সৈয়দপুর ইউনিয়ন ও সীতাকুণ্ড পৌরসভা; পূর্বে ফটিকছড়ি উপজেলার সুয়াবিল ইউনিয়ন, হারুয়ালছড়ি ইউনিয়ন ও বাগানবাজার ইউনিয়ন এবং উত্তরে মীরসরাই উপজেলার করেরহাট ইউনিয়ন, ওয়াহেদপুর ইউনিয়ন ও হাইতকান্দি ইউনিয়ন অবস্থিত।
বারৈয়াঢালা ইউনিয়ন সীতাকুণ্ড উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ১২টি মৌজায় বিভক্ত।
এ ইউনিয়নের গ্রামগুলো হল:
বারৈয়াঢালা ইউনিয়নের সাক্ষরতার হার ৫১.১৭%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ১১টি প্রাথমিক বিদ্যালয় রয়েছে।
বারৈয়াঢালা ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (বড়টাকি স্টেশন)।
বারৈয়াঢালা ইউনিয়নের উপর দিয়ে প্রবাহিত হচ্ছে নোহাট খোলা খাল এবং বদরখালী খাল।
বারৈয়াঢালা ইউনিয়নের প্রধান ২টি হাট/বাজার হল ছোট দারোগাহাট এবং বড় দারোগাহাট।
ভাটিয়ারী ইউনিয়ন

ভাটিয়ারী বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।
ভাটিয়ারী ইউনিয়নের আয়তন ৪৮০০ একর (১৯.৪৩ বর্গ কিলোমিটার)।
২০১১ সালের পরিসংখ্যান অনুযায়ী ভাটিয়ারী ইউনিয়নের লোকসংখ্যা ৫৭,০৫০ জন। এর মধ্যে পুরুষ ৩৩,৬৪৫ জন এবং মহিলা ২৩,৪০৫ জন। এটি সীতাকুণ্ড উপজেলার সবচেয়ে জনবহুল ইউনিয়ন।
সীতাকুণ্ড উপজেলার দক্ষিণাংশে ভাটিয়ারী ইউনিয়নের অবস্থান। উপজেলা সদর থেকে এ ইউনিয়নের দূরত্ব ২২ কিলোমিটার। এ ইউনিয়নের উত্তরে সোনাইছড়ি ইউনিয়ন, পূর্বে সোনাইছড়ি ইউনিয়ন ও চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড, দক্ষিণে সলিমপুর ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।
ভাটিয়ারী ইউনিয়ন সীতাকুণ্ড উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ।
ওয়ার্ডভিত্তিক ইউনিয়নের গ্রামগুলো হলো:
ব্রিটিশ শাসনামলের আনুমানিক ১৯৪৩ সালে বর্তমান সোনাইছড়ি, সলিমপুর ও ভাটিয়ারী এই ৩টি গ্রাম নিয়ে ভাটিয়ারী ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন আবদুল কাদের মিঞা চৌধুরী। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য আবদুল কাদের মিঞা চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে শাহা আলম চৌধুরী, আলী আহমদ ইউনিয়ন পরিষদ চেয়ারম্যানের দায়িত্ব পালন করেন। পরবর্তীতে প্রশাসনিক কাজের সুবিধার্থে তৎকালীন প্রশাসক ভাটিয়ারী ইউনিয়ন থেকে সলিমপুর ও সোনাইছড়ি গ্রাম কে পৃথক করে আলাদা দুইটি ইউনিয়ন গঠন করা হয়। বর্তমানে ১৯টি ছোট বড় গ্রাম মিলিয়েই ভাটিয়ারী ইউনিয়ন পরিষদ।
ভাটিয়ারী ইউনিয়নের নাম নিয়ে দুটি জনশ্রুতি রয়েছে, পুর্বে ভাটিয়ারী ইউনিয়ন এর অধিকাংশ গ্রামেই হিন্দুদের আধিপত্য ছিল। শরৎ চন্দ্র, মনহরি, আবদুল কাদের মিঞা চৌধুরী, শাহা আলম চৌধুরী, মুছা আহমদ চৌধুরী আরও অন্যান্য ব্যক্তি ছিলেন ভাটিয়ারী গ্রামের ধনাঢ্য ব্যক্তিদের মধ্যে অন্যতম। তারাই প্রথম ভাটিয়ারী ইউনিয়ন নামের প্রস্তাবকারী ছিলেন।
ভাটিয়ারী ইউনিয়নের সাক্ষরতার হার ৫৮.১১%। এ ইউনিয়নে ১টি কলেজ, ২টি মাদ্রাসা, ৩টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।
ভাটিয়ারী ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক ও ফতেয়াবাদ-ভাটিয়ারী সড়ক। সব ধরনের যানবাহনের মাধ্যমে যোগাযোগ করা যায়। এছাড়াও রয়েছে ঢাকা-চট্টগ্রাম রেলপথ (ভাটিয়ারী স্টেশন)।
ভাটিয়ারী ইউনিয়নে ৪০টি মসজিদ, ১টি দরবার, ১টি ঈদগাহ ও ৪টি মন্দির রয়েছে। দরবারটি হলো বাবে মাগফিরাত দেওয়ানবাগ শরীফ যেটি ভাটিয়ারী রেল স্টেশন রোডে অবস্থিত। 
ভাটিয়ারী ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে চিড়িঙ্গা খাল, ইছামতি খাল, ডুলনিয়া খাল, ধামাইর খাল এবং কদমরসূল খাল।
ভাটিয়ারী ইউনিয়নের প্রধান প্রধান হাট/বাজারগুলো হলো ভাটিয়ারী বাজার, বানুর বাজার, মাদাম বিবিরহাট বাজার, ভাটিয়ারী বিএমএ গেইট বাজার, কদমরসূল বাজার এবং জলিল বাজার।
মহীরাবণ

মহীরাবণ চরিত্রটি কৃত্তিবাসী রামায়ণে পাওয়া যায়; কিন্তু মূল রামায়ণে পাওয়া যায় না। কিংবদন্তি অনুসারে, মহীরাবণ রাবণের পুত্র ছিলেন।
শক্রধনু নামের এক গন্ধর্ব দেবসভায় নৃত্য করার সময় এক অপ্সরাকে দর্শন করে মুগ্ধ হয় ও তালভঙ্গ করে। এতে ব্রহ্মা ক্রুদ্ধ হয়ে তাকে রাক্ষস রূপে পৃথিবীতে জন্ম নেয়ার অভিশাপ দেন। রাবণ বলির কারাগার থেকে মুক্ত হয়ে ফেরার সময় পথমধ্যে গৌতমপত্নী অহল্যাকে দেখে এমনই কামমোহিত হন যে সেখানেই তার বীর্য স্খলিত হয়। সেই বীর্যে অভিশপ্ত গন্ধর্ব শক্রধনু জন্ম নেন। পৃথিবী থেকে জন্ম নেওয়ায় এর নাম মহীরাবণ। রাবণ মহীরাবণকে লঙ্কায় এনে তাকে মন্দোদরীকে প্রতিপালন করতে দেন। পরে রাবণ ইন্দ্রজিতের সহায়তায় বলিকে পরাজিত করে পাতালের অন্তর্গত কাঞ্চনা নগরী অধিকার করে মহীরাবণকে তার রাজা করেন। মহীরাবণ পিতা রাবণের কাছে প্রতিজ্ঞা করেন তাকে যেকোনো বিপদে স্মরণ করলেই উপস্থিত হবেন। মহীরাবন নিজের রাজধানীতে উগ্রতারার পূজা করতেন। তার বরে মহীরাবণ মায়াবিদ্যায় পারদর্শিতা লাভ করেন। তিনি আরও বর দেন মানুষ ও বানর ব্যতীত কারো হাতে তার মৃত্যু হবে না।
গন্ধমাদন পর্বতের ঔষধি গূণে সবাই পুনর্জীবিত হলে রাবণ তার পুত্র মহীরাবণকে ডাকেন। মহীরাবণকে সকল কথা বললে তিনি রাম ও লক্ষ্মণকে পাতালে নিয়ে গিয়ে হত্যা করবে বলে কথা দিলেন। এসময় বিভীষণ পাখির রূপ ধরে সব কথা শুনে রামকে তা জানিয়ে দেন। বিভীষণের পরামর্শে একটি গড় নির্মিত হয়। তার মাঝে রাম লক্ষ্মণকে রেখে চারিদিকে পাহারার ব্যবস্থা করলেন। মহীরাবণ বিভীষণের রূপ ধরে সবাইকে মায়াগ্রস্ত করে গড়ে প্রবেশ করেন এবং সুড়ঙ্গ পথে তাদের পাতালে নিয়ে যান। বিভীষণ এই সময় সেই স্থানে ছিলেন না। তিনি ফিরে আসলে সবাই খুব অবাক হয় কারণ সবাই তাকে এইমাত্র গড়ে প্রবেশ করতে দেখেছেন। তারা সবাই গড়ে গিয়ে দেখেন রাম - লক্ষ্মণ সেখানে নেই। জাম্বুবান এক সুড়ঙ্গ দেখতে পান। হনুমান সেই সুড়ঙ্গ পথে গিয়ে এক বৃদ্ধার কাছে জানতে পারেন দুই সুদর্শন যুবককে পাতালে আনা হয়েছে যাদের দেবী মহামায়ার কাছে বলি দেওয়া হবে। হনুমান মক্ষিকার রূপ ধরে কারাবন্দী রাম ও লক্ষ্মণের কাছে গেলেন তারপর নিজের আসল রূপে তাদের অভয় দিলেন। পুনর্বার হনুমান মাছির রূপ ধরে প্রাসাদে স্থাপিত দেবীর কানের কাছে বসে তার অভিমত জানলেন। দেবীও মহীরাবণের পাপকর্মের জন্য তার বিনাশ চান। হনুমান ফিরে এসে রাম ও লক্ষ্মঙ্কে বললেন মহী যখন তাদের দেবীকে প্রণাম করতে বলবে তারা যেন বলেন আমরা প্রণাম জানিনা। এরপর মহী দুই ভাইকে বলি দেওয়ার জন্য মন্দিরে নিলেন। তিনি তাদের দেবীকে প্রণাম করতে বললেন কিন্তু তারা হনুমানের শিখান কথা বললেন। মহী তখন ভূমিতে মাথা ঠেকিয়ে প্রণাম কীভাবে করে তা দেখাতে লাগলেন। এমন সময় হনুমান নিজের রূপ ধরে দেবীর খড়্গ দিয়ে তার মস্তক দ্বিখণ্ডিত করলেন।
তিরুবারুর জেলা

তিরুভারুর
দক্ষিণ ভারতের তামিলনাড়ু প্রদেশের একটি জেলা৷ মোট আয়তন ২১৬১ বর্গ কিলোমিটার। ২০১১ সালে জনসংখ্যা ছিল ১,২৬৪,২৭৭। এখানের মৃত্তিকা খুব উর্বর ৷ সারা বছর জুড়েই এখানে ধানের চাষ হয় ৷ এই স্থান তামিলনাড়ুর ভাতের বাটি (রাইস বোল অফ তামিলনাড়ু) বলে খ্যাত ৷